stanford-oval/wikipedia huggingface dataset:
เทศบาลตำบลจอมทอง (จังหวัดเชียงใหม่)

บทความนี้เกี่ยวกับเทศบาลในจังหวัดเชียงใหม่ สำหรับความหมายอื่น ดูที่ จอมทอง
| เทศบาลตำบลจอมทอง |
| --- | --- |
เทศบาลตำบล
วัดพระธาตุศรีจอมทองวรวิหาร
ทต.จอมทองที่ตั้งของเทศบาลตำบลจอมทอง
พิกัด: 18°25′5.2″N 98°40′33″E﻿ / ﻿18.418111°N 98.67583°E﻿ / 18.418111; 98.67583
ประเทศ:  ไทย
จังหวัด: เชียงใหม่
อำเภอ: จอมทอง
จัดตั้ง: 25 พฤษภาคม พ.ศ. 2542 (ทต.จอมทอง)
การปกครอง
 • นายกเทศมนตรี: จักรคำ หวันแดง
พื้นที่
 • ทั้งหมด: 6.12 ตร.กม. (2.36 ตร.ไมล์)
ประชากร (2561)
 • ทั้งหมด: 9,390 คน
 • ความหนาแน่น: 1,534.31 คน/ตร.กม. (3,973.8 คน/ตร.ไมล์)
รหัส อปท.: 05500201
ทางหลวง:  
ที่อยู่ สำนักงาน: 299 หมู่ 4 บ้านแม่กลาง ตำบลบ้านหลวง อำเภอจอมทอง
โทรศัพท์: 0-5334-1890
โทรสาร: 0-5334-2273
เว็บไซต์: www.chomthong.go.th
 ส่วนหนึ่งของสารานุกรมประเทศไทย
จอมทอง เป็นเทศบาลตำบลแห่งหนึ่งในอำเภอจอมทอง จังหวัดเชียงใหม่ และเป็นเทศบาลตำบลแห่งแรกของอำเภอจอมทอง ยกฐานะมาจากสุขาภิบาลบ้านหลวง เทศบาลตำบลจอมทองเป็นที่ตั้งของตัวเมืองจอมทอง ปัจจุบันมีการพัฒนาเติบโตอย่างรวดเร็ว และมีการผลักดันในการยกฐานะจากเทศบาลตำบลจอมทองขึ้นเป็นเทศบาลเมืองจอมทอง เพื่อเป็นศูนย์กลางความเจริญในการพัฒนาท้องถิ่นในเชียงใหม่ตอนใต้ในอนาคต
ประวัติ

เทศบาลตำบลจอมทอง แต่เดิมเป็นสุขาภิบาลบ้านหลวง อำเภอจอมทอง จังหวัดเชียงใหม่ และได้เปลี่ยนฐานะเป็นเทศบาลตำบลบ้านหลวง ตามพระราชบัญญัติการเปลี่ยนแปลงฐานะสุขาภิบาลเป็นเทศบาล พ.ศ. 2542 ประกาศในราชกิจจานุเบกษาเมื่อวันที่ 24 กุมภาพันธ์ พ.ศ. 2542 มีผลบังคับใช้เมื่อวันที่ 25 พฤษภาคม พ.ศ. 2542 ต่อมาจังหวัดเชียงใหม่มีคำสั่งให้เปลี่ยนชื่อเป็น "เทศบาลตำบลจอมทอง" เมื่อวันที่ 12 กันยายน พ.ศ. 2543 โดยมีตราสัญลักษณ์ของเทศบาลตำบลจอมทองเป็นรูปโกฏิทองคำบรรจุพระบรมสารีริกธาตุของสมเด็จพระสัมมาสัมพุทธเจ้า ซึ่งประดิษฐานที่วัดพระธาตุศรีจอมทองวรวิหาร อันเป็นสิ่งศักดิ์สิทธิ์ คู่บ้านคู่เมืองของอำเภอจอมทองและจังหวัดเชียงใหม่
ที่ตั้ง

เมืองจอมทองอยู่ห่างจากนครเชียงใหม่ไปทางทิศใต้ 58 กิโลเมตร ตามทางหลวงแผ่นดินหมายเลข 108 (ถนนเชียงใหม่–ฮอด) มีพื้นที่ทั้งหมด 6.12 ตารางกิโลเมตร ครอบคลุมพื้นที่บางส่วนของ 3 ตำบล คือตำบลบ้านหลวง ตำบลข่วงเปา และตำบลดอยแก้ว รวมทั้งหมด 11 หมู่บ้าน สำนักงานเทศบาลตำบลจอมทอง ตั้งอยู่เลขที่ 299 หมู่ที่ 4 ตำบลบ้านหลวง อำเภอจอมทอง จังหวัดเชียงใหม่
ที่ตั้ง > อาณาเขต

ทิศเหนือ จดหลักกิโลเมตรที่ 1 หน้าวัดข่วงเปา หมู่ 11 บ้านรวมน้ำใจข่วงเปา ตำบลข่วงเปา
ทิศใต้ จดหลักกิโลเมตรที่ 60 ถนนเชียงใหม่–ฮอด ติดต่อตำบลดอยแก้ว
ทิศตะวันออก ติดต่อหมู่ 9 บ้านสันป่าซาง ตำบลข่วงเปา หมู่ 4 บ้านท่าหลุก ตำบลสบเตี๊ยะ และแม่น้ำปิง ตำบลหนองล่อง อำเภอเวียงหนองล่อง จังหวัดลำพูน
ทิศตะวันตก ติดต่อหมู่ 13 บ้านน้ำลัด ตำบลบ้านหลวง และอุทยานแห่งชาติดอยอินทนนท์
แหล่งข้อมูลอื่น

เว็บไซด์เทศบาลตำบลจอมทอง
แผนที่และคำอธิบายแนวเขตเทศบาลตำบลจอมทองในปัจจุบัน จากราชกิจจานุเบกษา (2554)
| ด ค กองค์กรปกครองส่วนท้องถิ่นระดับล่างในจังหวัดเชียงใหม่ |
| --- | --- | --- |
| เทศบาลนคร |  เชียงใหม่  |  |
| เทศบาลเมือง |  ต้นเปา  เมืองแกนพัฒนา  แม่โจ้  แม่เหียะ  |  |
| เทศบาลตำบล |  ขัวมุง  ขี้เหล็ก (อำเภอแม่ริม)  จอมแจ้ง  จอมทอง  เจดีย์แม่ครัว  ชมภู  ช้างเผือก  เชิงดอย  เชียงดาว  ไชยปราการ  ไชยสถาน  ดอนแก้ว  ดอยแก้ว  ดอยสะเก็ด  ตลาดขวัญ  ตลาดใหญ่  ท่ากว้าง  ท่าข้าม  ท่าเดื่อ-มืดกา  ท่าผา  ท่าวังตาล  ท่าศาลา  ทุ่งข้าวพวง  ทุ่งต้อม  ทุ่งสะโตก  น้ำแพร่  น้ำแพร่พัฒนา  บวกค้าง  บ่อหลวง  บ้านกลาง  บ้านตาล  บ้านปง  บ้านแปะ  บ้านโป่ง  บ้านแม  บ้านแม่ข่า  บ้านหลวง  บ้านแหวน  ป่าแดด  ป่าตุ้ม  ป่าบง  ป่าป้อง  ป่าไผ่  ป่าเมี่ยง  ป่าไหน่  ปิงโค้ง  พระธาตุปู่ก่ำ  ฟ้าฮ่าม  เมืองงาย  เมืองนะ  เมืองเล็น  แม่ข่า  แม่คือ  แม่แจ่ม  แม่แตง  แม่ท่าช้าง  แม่นะ  แม่ปั๋ง  แม่ปูคา  แม่โป่ง  แม่แฝก  แม่ริม  แม่แรม  แม่วาง  แม่สอย  แม่หอพระ  แม่อาย  แม่ฮ้อยเงิน  ยางคราม  ยางเนิ้ง  ยุหว่า  ริมเหนือ  ลวงเหนือ  เวียงฝาง  เวียงพร้าว  สง่าบ้าน  สบเตี๊ยะ  สองแคว  สะเมิงใต้  สันกลาง  สันกำแพง  สันติสุข  สันทราย  สันทรายมหาวงศ์  สันทรายหลวง  สันนาเม็ง  สันป่าตอง  สันป่าเปา  สันปูเลย  สันโป่ง  สันผักหวาน  สันผีเสื้อ  สันพระเนตร  สันมหาพน  สารภี  สำราญราษฎร์  สุเทพ  แสนไห  หนองแก๋ว  หนองควาย  หนองจ๊อม  หนองตองพัฒนา  หนองบัว  หนองป่าครั่ง  หนองผึ้ง  หนองแฝก  หนองหอย  หนองหาร  หนองแหย่ง  ห้วยทราย  หางดง  หารแก้ว  เหมืองแก้ว  อมก๋อย  ออนใต้  อินทขิล  |  |
| องค์การบริหารส่วนตำบล |  กองแขก  กื้ดช้าง  ข่วงเปา  ขุนคง  เขื่อนผาก  แจ่มหลวง  ช่างเคิ่ง  ช้างเผือก  เชียงดาว  แช่ช้าง  ดอนแก้ว  ดอนเปา  ดอยเต่า  ดอยลาง  ดอยหล่อ  ท่าเดื่อ  ท่าตอน  ท่าวังพร้าว  ทาเหนือ  ทุ่งปี๊  ทุ่งรวงทอง  เทพเสด็จ  นาเกียน  นาคอเรือ  น้ำบ่อหลวง  บงตัน  บ่อแก้ว  บ่อสลี  บ้านกาด  บ้านจันทร์  บ้านช้าง  บ้านทับ  บ้านเป้า  บ้านสหกรณ์  บ้านหลวง  บ้านแอ่น  ปางหินฝน  ป่าแป๋  เปียงหลวง  โปงทุ่ง  โป่งน้ำร้อน  โป่งแยง  ม่อนจอง  ม่อนปิ่น  มะขามหลวง  มะขุนหวาน  เมืองก๋าย  เมืองคอง  เมืองแหง  แม่ก๊า  แม่คะ  แม่งอน  แม่แดด  แม่ตื่น  แม่ทะลบ  แม่ทา  แม่นาจร  แม่นาวาง  แม่วิน  แม่แวน  แม่ศึก  แม่สา  แม่สาบ  แม่สาว  แม่สูน  ยั้งเมิน  ยางเปียง  ร้องวัวแดง  เวียง  เวียงท่ากาน  ศรีดงเย็น  แม่หลอง  สบเปิง  สบแม่ข่า  สะเมิงเหนือ  สะลวง  สันกลาง  สันกำแพง  สันต้นหมื้อ  สันทราย  สันป่ายาง  ห้วยแก้ว  ห้วยทราย  หางดง  โหล่งขอด  อมก๋อย  ออนกลาง  ออนเหนือ  ฮอด  |  |
อนันต์ จินตกานนท์

อนันต์ จินตกานนท์ หนึ่งในสมาชิกขบวนการเสรีไทยสายสหรัฐอเมริกา โดยในช่วงของสงครามโลกครั้งที่ 2 นายอนันต์รับราชการในตำแหน่งเลขานุการตรีประจำสถานเอกอัครราชทูตไทย ณ กรุงวอชิงตัน ดี.ซี.
นายอนันต์ จินตกานนท์ เป็นบุตรของพระยาอรรถวิรัชวาทเศรณี (ปลั่ง จินตกานนท์) ยกกระบัติมณฑลอุบลราชธานี และคุณหญิงพิกุล และเป็นน้องชายต่างมารดาของ พลโทอัมพร จินตกานนท์ อดีตรัฐมนตรีและนักการเมืองผู้มีบทบาทสำคัญในสมัยจอมพลสฤษฎ์ ธนรัชต์ 
นายอนันต์ เข้ารับราชการ ณ กระทรวงการต่างประเทศ และถูกส่งไปประจำการ ณ  กรุงวอชิงตัน ดี.ซี.ในช่วงของสงครามโลกครั้งที่ 2 ซึ่งมี ม.ร.ว. เสนีย์ ปราโมช เป็นเอกอัครราชทูต และหลวงดิษฐการภักดี เป็นเลขานุการเอก
หลังจากนั้นนายอนันต์กลับมารับราชการ ณ กรุงเทพ ต่ออีกระยะหนึงจนถึงตำแหน่งเลขานุการเอก ก่อนที่จะถูกยืมตัวจาก ECAFE (ESCAP ในปัจจุบัน) นายอนันต์ ดำรงตำแหน่งระดับสูงใน ECAFE ก่อนที่จะโอนกลับกระทรวงการต่างประเทศในปีสุดท้ายก่อนเกษียณอายุราชการ เพื่อรับตำแหน่งเอกอัครราชทูตประจำกระทรวง
นายอนันต์ สมรสกับนางทองชุบ (หลีละเมียร) น้องสาวหลวงอรรถสารประสิทธิ์ หนึ่งในคณะราษฎร์ 
นายอนันต์และนางชุบมีบุตร ธิดา 4 คน
1. นางสาวอังสนา จินตกานนท์
2. นางอนุรี หวั่งหลี อดีตรองเลขาธิการสำนักงานสถิติแห่งชาติ สมรสกับ นายสุจินต์ หวั่งหลี
3. นายอนุชา จินตกานนท์ สมรสกับนางนรีวรรณ จินตกานนท์ อดีตสมาชิกวุฒิสภา (สว สรรหา) อดีตสมาชิกสภาปฏิรูปแห่งชาติ (สปช) และอดีตรองประธานคณะกรรมการยกร่างรัฐธรรมนูญ
4. นายอัศวิน จินตกานนท์ อดีตรองผู้จัดการตลาดหลักทรัพย์
8 มีนาคม

วันที่ 8 มีนาคม เป็นวันที่ 67 ของปี (วันที่ 68 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 298 วันในปีนั้น
เหตุการณ์

พ.ศ. 2160 (ค.ศ. 1618) - โยฮันเนิส เค็พเพลอร์ ค้นพบกฎข้อที่ 3 ของการเคลื่อนที่ของดาวเคราะห์
พ.ศ. 2374 (ค.ศ. 1831) - พระบาทสมเด็จพระนั่งเกล้าเจ้าอยู่หัว โปรดเกล้าฯ ให้ย้ายเมืองกาญจนบุรีเดิมจาก ต.ลาดหญ้า มาตั้ง ณ เมืองกาญจนบุรีในปัจจุบัน
พ.ศ. 2387 (ค.ศ. 1844) -
พระเจ้าคาร์ลที่ 14 โยฮัน แห่งสวีเดน เสด็จสวรรคต
พระเจ้าออสการ์ที่ 1 แห่งสวีเดน เสด็จขึ้นครองราชย์
พ.ศ. 2424 (ค.ศ. 1881) - วันสถาปนาโรงเรียนสวนกุหลาบวิทยาลัย
พ.ศ. 2454 (ค.ศ. 1911) - มีการเฉลิมฉลองวันสตรีสากลขึ้นเป็นครั้งแรก
พ.ศ. 2485 (ค.ศ. 1942) - สงครามโลกครั้งที่สอง: ชาวดัตช์ยอมจำนนต่อกองกำลังญี่ปุ่นในชวา
พ.ศ. 2485 (ค.ศ. 1942) - สงครามโลกครั้งที่สอง: ญี่ปุ่นเข้ายึดครองย่างกุ้ง ประเทศพม่า
พ.ศ. 2508 (ค.ศ. 1965) - สงครามเวียดนาม: นาวิกโยธินของสหรัฐอเมริกาจำนวน 3,500 นาย เดินทางถึงเวียดนามใต้ เป็นกองกำลังหน่วยแรกในเวียดนาม
พ.ศ. 2529 (ค.ศ. 1966) - ถวายพระเพลิงพระนางเจ้าสุวัทนา พระวรราชเทวี ในรัชกาลที่ 6 ณ พระเมรุวัดเทพศิรินทราวาส
พ.ศ. 2528 (ค.ศ. 1985) - หนังสือพิมพ์ สยามกีฬารายวัน ฉบับปฐมฤกษ์ วางจำหน่าย ถือเป็นหนังสือพิมพ์กีฬาที่มียอดจำหน่ายสูงที่สุดในประเทศไทย
พ.ศ. 2530 (ค.ศ. 1987) - มีพิธีเปิดอาคารกระทรวงการคลัง บนถนนพระรามที่ 6 ซอยอารีย์สัมพันธ์ อย่างเป็นทางการ
พ.ศ. 2531 (ค.ศ. 1988) - มหาวิทยาลัยภาคตะวันออกเฉียงเหนือ จังหวัดขอนแก่น ได้รับอนุมัติจากทบวงมหาวิทยาลัยให้จัดตั้งเป็นสถาบันอุดมศึกษาเอกชน
พ.ศ. 2535 (ค.ศ. 1992) - เรือโดยสารระหว่างศรีราชา-เกาะสีชัง ถูกเรือบรรทุกน้ำมันชนนอกชายฝั่ง ผู้โดยสารที่ติดอยู่ในเรือเสียชีวิต 119 คน จาก 131 คน
พ.ศ. 2550 (ค.ศ. 2007) - วันก่อตั้ง สถานีโทรทัศน์ทีไอทีวี โดยได้รับช่วงต่อจาก สถานีโทรทัศน์ไอทีวี เมื่อ เวลา 00:00
พ.ศ. 2557 (ค.ศ. 2014) - มาเลเซียแอร์ไลน์ เที่ยวบินที่ 370 ซึ่งมีผู้โดยสาร 239 คน หายสาบสูญโดยไม่ทราบสาเหตุ ระหว่างทางจากกัวลาลัมเปอร์ไปปักกิ่ง
วันเกิด

พ.ศ. 2468 (ค.ศ. 1925) - อนันต์ กรุแก้ว อดีตข้าราชการชาวไทย (เสียชีวิต 6 พฤษภาคม พ.ศ. 2564)
พ.ศ. 2490 (ค.ศ. 1947) - โฟลเรนติโน เปเรซ นักธุรกิจชาวสเปน
พ.ศ. 2503 (ค.ศ. 1960) - เจฟฟรีย์ ยูจินนีดีส นักเขียนชาวอเมริกัน
พ.ศ. 2505 (ค.ศ. 1962)
เป็นเอก รัตนเรือง ผู้กำกับและนักเขียนบทภาพยนตร์
สมชาย ทรัพย์เพิ่ม อดีตนักฟุตบอลทีมชาติไทย
พ.ศ. 2512 (ค.ศ. 1969) - กิตติพันธ์ พุ่มสุโข อดีตนักแสดง นักร้องและนายแบบชาวไทย
พ.ศ. 2513 (ค.ศ. 1970) - รูมิ คาซาฮาระ นักพากย์ชาวญี่ปุ่น
พ.ศ. 2519 (ค.ศ. 1976) - เฟรดดี พรินซ์ จูเนียร์ นักแสดงชาวอเมริกัน
พ.ศ. 2525 (ค.ศ. 1982) - ชนันภรณ์ รสจันทน์ นางงามชาวไทย
พ.ศ. 2526 (ค.ศ. 1983)
เรนัน มาร์เกวซ นักฟุตบอลชาวบราซิล
อังเดร ซังตูช นักฟุตบอลชาวบราซิล
พ.ศ. 2527 (ค.ศ. 1984)
เจิร์จ การิช อดีตนักฟุตบอลชาวออสเตรีย
รีโย มาวูบา นักฟุตบอลชาวฝรั่งเศส
พ.ศ. 2529 (ค.ศ. 1986) - คนึง บุราณสุข นักฟุตบอลชาวไทย
พ.ศ. 2530 (ค.ศ. 1987) - ศรัทธา กปูร นักแสดงภาพยนตร์และนักร้องชาวอินเดีย
พ.ศ. 2532 (ค.ศ. 1989) - อันเดร์ อีตูร์รัสเป นักฟุตบอลชาวสเปน
พ.ศ. 2534 (ค.ศ. 1991)
มีนาพร วงศ์โฆษวรรณ นักร้องชาวไทย
ยุน จี-ซ็อง นักร้องและนักแสดงชาวเกาหลีใต้
รอเบร์ต มัก นักฟุตบอลอาชีพชาวสโลวาเกีย
พ.ศ. 2536 (ค.ศ. 1993) - ณัฐชนน ภูวนนท์ นักแสดงชาวไทย
พ.ศ. 2537 (ค.ศ. 1994)
ดังคัน วัตมอร์ นักฟุตบอลชาวอังกฤษ
แพรอิศรา ปูคะวนัช นักร้องชาวไทย
พ.ศ. 2540 (ค.ศ. 1997)
จูรินะ มัตสึอิ นักร้อง นักแสดง และนางแบบชาวญี่ปุ่น
หฤษฎ์ ชีวการุณ นักแสดงชาวไทย
พ.ศ. 2541 (ค.ศ. 1998)
กัลย์สุดา ชนาคีรี นางแบบและนางงามชาวไทย-เมียนมา
ชาคร พิลาคลัง นักฟุตบอลอาชีพชาวไทย
พ.ศ. 2547 (ค.ศ. 2004) - คิต คอนเนอร์ นักแสดงชาวอังกฤษ
วันถึงแก่กรรม

พ.ศ. 2387 (ค.ศ. 1844) - พระเจ้าคาร์ลที่ 14 โยฮัน แห่งสวีเดน (พระราชสมภพ 26 มกราคม พ.ศ. 2306)
พ.ศ. 2411 (ค.ศ. 1869) - เอกเตอร์ แบร์ลิออส คีตกวีชาวฝรั่งเศส (เกิด 11 ธันวาคม พ.ศ. 2346)
พ.ศ. 2478 (ค.ศ. 1935) - ฮาจิโก สุนัขกตัญญูแห่งสถานีชิบูย่า
พ.ศ. 2497 (ค.ศ. 1954) - หลวงประดิษฐไพเราะ (ศร ศิลปบรรเลง) นักดนตรีไทย (เกิด 6 สิงหาคม พ.ศ. 2424)
พ.ศ. 2563 (ค.ศ. 2020) - แมกซ์ ฟอน ซีโดว นักแสดงชาวสวีเดน (เกิด 10 เมษายน พ.ศ. 2472)
วันสำคัญและวันหยุดเทศกาล

วันสตรีสากล
แหล่งข้อมูลอื่น

BBC: On This Day
The New York Times: On This Day
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
ตันกิมเจ๋ง

| ตันกิมเจ๋ง> ข้อมูลส่วนบุคคล |
| --- | --- |
เกิด: พ.ศ. 2372 มะละกา
เสียชีวิต: กุมภาพันธ์ พ.ศ. 2435 สิงคโปร์
คู่สมรส: คุณหญิงเผื่อน อนุกูลสยามกิจ
บุพการี: ตันต็อกเส็ง (บิดา)

พระยาอนุกูลสยามกิจ อุปนิกษิตสยามรัฐ มีชื่อตัวว่า ตันกิมเจ๋ง, ตันกิมจึ๊ง หรือ กิมเจ๋ง แซ่ตัน (จีน: 陳金鐘甲, พ.ศ. 2372 – กุมภาพันธ์ 2435) นักการเมืองและนักธุรกิจชาวสิงคโปร์ เขาเป็นบุตรชายคนโตจากบุตรชายทั้งหมด 3 คนของตันต็อกเส็ง (เอกสารไทยเรียก ต๊กเฮง) ผู้ก่อตั้งและนักลงทุนของโรงพยาบาลตันต็อกเส็ง หนึ่งในโรงพยาบาลที่ใหญ่ที่สุดของสิงคโปร์ เขาเป็นกงสุลให้กับญี่ปุ่น สยาม และรัสเซีย และเป็นขุนนางของราชสำนักสยาม เขาเป็นหนึ่งในผู้นำพ่อค้าของสิงคโปร์และเป็นหนึ่งในชายที่ร่ำรวยที่สุดของสิงคโปร์ในเวลานั้น
พระยาอนุกูลสยามกิจได้ถวายตัวหลานสาวคนหนึ่งของตนให้เป็นเจ้าจอมใน พระบาทสมเด็จพระจุลจอมเกล้าเจ้าอยู่หัว คือ เจ้าจอมกิมเนียว ในรัชกาลที่ 5
มากไปกว่านั้น  บุตรีคนหนึ่งของพระยาอนุกูลสยามกิจ ชื่อ ชุน อนุกูลสยามกิจ ได้สมรสกับนายเป๋า วีรางกูร นักธุรกิจคนสำคัญคนหนึ่งของไทย เเละให้กำเนิดบุตร ธิดา 3 คน คือ
1.นางมาลี ศุภผล (สมรสกับ นายธรรมนูญ ศุภผล)
2.คุณหญิง โมลี คอมันตร์ (สมรสกับ ดร.ถนัด คอมันตร์ อดีตหัวหน้าพรรคประชาธิปัตย์ อดีตรองนายกรัฐมนตรีในรัฐบาลพลเอกเปรม ติณสูลานนท์ และอดีตรัฐมนตรีว่าการกระทรวงการต่างประเทศในรัฐบาลจอมพลสฤษดิ์ ธนะรัชต์ จนถึงรัฐบาลจอมพลถนอม กิตติขจร)
3.นายวรี วีรางกูร
บรรดาศักดิ์

พระยาอัษฎงคตทิศรักษาสยามประชานุกูลกิจ ถือศักดินา ๓๐๐๐
พ.ศ. 2429 พระยาอนุกูลสยามกิจ อุปนิกษิตสยามรัฐ ถือศักดินา ๓๐๐๐
ตำแหน่งหน้าที่ราชการ

ผู้ว่าราชการเมืองกระบุรี
กงสุลสยามประจำสิงคโปร์
พระยาโชฎึกราชเศรษฐี

| พระยาโชฎึกราชเศรษฐี |
| --- | --- |
ผู้แต่งตั้ง: พระมหากษัตริย์ไทย
วาระ: ตลอดชีวิต
สถาปนา: พ.ศ. 1997
คนสุดท้าย: พระยาโชฎึกราชเศรษฐี (ผ่อง โชติกะพุกกะณะ)
พระยาโชฎึกราชเศรษฐี เป็นบรรดาศักดิ์ขุนนางที่ดำรงตำแหน่งเจ้ากรมท่าซ้าย ถือศักดินา 1400 ดูแลการเก็บภาษีอากร การติดต่อค้าขายกับประเทศทางตะวันออก ศาลคดีจีน ไปจนถึงการควบคุมดูแล ชาวจีน ในสังคมไทยให้อยู่อย่างสงบสุข มีประวัติมาแต่ครั้งกรุงศรีอยุธยา ในทำเนียบศักดินาของสมเด็จพระบรมไตรโลกนาถทำเนียบตำแหน่งขุนนาง ซึ่งในชั้นหลังเรียกว่า กรมท่าซ้าย มีหลวงโชฎึกราชเศรษฐี หัวหน้าฝ่ายจีน คู่กับพระจุฬาราชมนตรี เป็นหัวหน้าฝ่ายแขก ซึ่งปัจจุบันตำแหน่งพระยาโชฎึกราชเศรษฐีไม่มีแล้ว คงเหลือแต่จุฬาราชมนตรีเท่านั้น
ประวัติ

ตำแหน่งเจ้ากรมท่าซ้าย เริ่มมีตั้งแต่สมัยกรุงศรีอยุธยา ปรากฎในกฎหมายพระไอยการตำแหน่งนาพลเรือนที่ตราขึ้นสมัยสมเด็จพระบรมไตรโลกนาถ เมื่อ พ.ศ. 1997 กล่าวถึงกรมท่า ประกอบด้วย 2 กรมคือ
กรมท่าซ้าย – มีขุนนางตำแหน่งเจ้ากรมคือ หลวงโชดึกราชเศรษฐี ศักดินา 1,400 ไร่
กรมท่าขวา – มีขุนนางตำแน่งเจ้ากรม คือ พระจุฬาราชมนตรี ศักดินา 1,400 ไร่
ต่อมาปรับเป็นพระยาทั้ง 2 กรม ในสมัยอยุธยาตอนกลาง
ขุนนางเจ้ากรมท่าซ้ายในสมัยอยุธยา สันนิษฐานว่าเป็นจีนฮกเกี้ยนส่วนมาก ทำหน้าที่ติดต่อดูแลกับชาวต่างชาติทางฝั่งซ้ายของทะเลไทย คือพวกจีน ญวน ญี่ปุ่น รับผิดชอบกิจการสำเภาหลวงที่ออกไปค้าขายกับประเทศเหล่านั้นด้วย มีหน้าที่เป็นหัวหน้าควบคุมชาวจีนในประเทศไทย ร่างและแปลพระราชสาส์นระหว่างไทยกับจีนด้วย คู่กับตำแหน่งจุฬาราชมนตรี เจ้ากรมท่าขวา ทำหน้าที่คุมการค้ากับมลายู อินเดีย และเปอร์เซีย
ต่อมาในสมัยรัตนโกสินทร์ กรมท่าซ้ายคุมการเดินเรือและการค้าของสยามโดยมีชาวจีนเป็นกะลาสี นอกจากนี้กรมท่าจะทำหน้าที่เจรจาในการทำสนธิสัญญาที่เป็นลายลักษณ์อักษรเพื่อเป็นข้อบังคับใช้ปฏิบัติ ซึ่งกลายเป็นหน้าที่หลักของกรมท่า ต่อมาในสมัยรัชกาลที่ 5 กรมท่าถูกยุบและปรับเปลี่ยนมาเป็นกระทรวงการต่างประเทศ เป็นเหตุให้ตำแหน่งพระยาโชฎึกราชเศรษฐี ถูกยกเลิกไปด้วย โดยมีผู้ดำรงตำแหน่งคนสุดท้ายคือ พระยาโชฎึกราชเศรษฐี (ผ่อง โชติกะพุกกะณะ)
รายชื่อพระยาโชฎึกราชเศรษฐี

| ลำดับที่ | ราชทินนาม | ช่วงเวลาที่ดำรงตำแหน่ง | หมายเหตุ |
| --- | --- | --- | --- |
| 1 | พระยาโชฎึกราชเศรษฐี (ทองจีน ไกรฤกษ์) | สมัยรัชกาลที่ 3 |  |
| 2 | พระยาโชฎึกราชเศรษฐี (บุญมา) | สมัยรัชกาลที่ 3 | เป็นข้าหลวงเดิมในรัชกาลที่ 3 เมื่อเสด็จเถลิงถวัลยราชสมบัติแล้วทรงพระกรุณาโปรดเกล้าฯ ให้เป็นพระวิเศษวารี ภายหลังได้เป็นพระยาโชฎึกราชเศรษฐี สังกัดกรมท่าฝ่ายพระราชวังบวรสถานมงคล ต่อมาในรัชกาลที่ 4 โปรดเกล้าฯ ให้เป็นพระยาไกรโกษาเมื่อพ.ศ. 2394 |
| 3 | พระยาโชฎึกราชเศรษฐี (พุก โชติกะพุกกณะ) | พ.ศ. 2416 – พ.ศ. 2421 |  |
| 4 | พระยาโชฎึกราชเศรษฐี (เถียน โชติกเสถียร) | พ.ศ. 2421 – พ.ศ. 2437 |  |
| 5 | พระยาโชฎึกราชเศรษฐี (ฟัก โชติกสวัสดิ์) | 7 มีนาคม พ.ศ. 2437 – 19 กันยายน พ.ศ. 2438 |  |
| 6 | พระยาโชฎึกราชเศรษฐี (ฮวด โชติกะพุกกณะ) | พ.ศ. 2454 – พ.ศ. 2458 | บุตรพระยาโชฎึกราชเศรษฐี (พุก โชติกะพุกกณะ) |
| 7 | พระยาโชฎึกราชเศรษฐี (มิ้น เลาหเศรษฐี) | พ.ศ. 2458 – พ.ศ. 2472 | รัชกาลที่ 6 ทรงพระกรุณาโปรดเกล้าเลื่อนขึ้นเป็นพระยาเจริญราชธนเมือ พ.ศ. 2454 แล้วโปรดให้เป็นผู้รั้งตำแหน่งเจ้ากรมท่าซ้ายในปี 2457 ต่อมาอีกปีหนึ่งทรงโปรดเลื่อนเป็นพระยาโชฎึกราชเศรษฐีิและเป็นองคมนตรีในปีนั้น ถึงรัชกาลที่ 7 ทรงพระกรุณาโปรดเกล้าให้เป็นองคมนตรีต่อมา และโปรดทรงเลือกให้เป็นกรรมการองคมนตรี |
| 8 | พระยาโชฎึกราชเศรษฐี (ผ่อง โชติกะพุกกะณะ) | พ.ศ. 2472 – พ.ศ. 2476 | บุตรพระยาโชฎึกราชเศรษฐี (ฮวด โชติกะพุกกณะ) |
เหอ ไข่หมิง

| เหอ ไข่หมิง |
| --- | --- |
何恺明
เกิด: ค.ศ. 1984 (อายุ 39–40 ปี) กว่างโจว มณฑลกวางตุ้ง สาธารณรัฐประชาชนจีน
สัญชาติ:  สาธารณรัฐประชาชนจีน
ศิษย์เก่า: มหาวิทยาลัยชิงหฺวา มหาวิทยาลัยภาษาจีนแห่งฮ่องกง
อาชีพ: รองศาสตราจารย์ที่สถาบันเทคโนโลยีแมสซาชูเซตส์
อาชีพทางวิทยาศาสตร์
สาขา: วิทยาการคอมพิวเตอร์
วิทยานิพนธ์: Single Image Haze Removal Using Dark Channel Prior (2011)
อาจารย์ที่ปรึกษาในระดับปริญญาเอก: ทาง เสี่ยวโอว
 
เว็บไซต์: http://kaiminghe.com kaiminghe.github.io
เหอ ไข่หมิง (จีนตัวย่อ: 何恺明; จีนตัวเต็ม: 何凱明; พินอิน: Hé Kǎimíng; เกิด 1984) เป็นนักวิทยาการคอมพิวเตอร์ชาวจีน มีชื่อเสียงในฐานะผู้คิดค้น ResNet ซึ่งเป็นแบบจำลองโครงข่ายประสาทแบบสังวัตนาการแบบหนึ่งที่ได้รับการใช้งานอย่างแพร่หลาย สาขาการวิจัยหลักของเขาคือ คอมพิวเตอร์วิทัศน์ และ การเรียนรู้เชิงลึก ปัจจุบันเป็นนักวิทยาศาสตร์ผู้ทำงานในห้องปฏิบัติการปัญญาประดิษฐ์ของเฟซบุ๊ก
ชีวประวัติ

เหอ ไข่หมิงเกิดที่เมืองกว่างโจว มณฑลกวางตุ้ง เมื่อปี 1984 เขาศึกษาที่ โรงเรียนมัธยมกว่างโจวจื๋อซิ่นตั้งแต่ปี 1997 ถึง 2003 และได้เข้าเรียนที่มหาวิทยาลัยชิงหฺวาในปี 2003 เขาได้อันดับหนึ่งในการสอบคัดเลือกเข้าวิทยาลัยประจำมณฑลกวางตุ้ง ด้วยคะแนนมาตรฐาน 900 และได้เข้าเรียนในภาควิชาฟิสิกส์มหาวิทยาลัยชิงหฺวา
เขาศึกษาในภาควิชาฟิสิกส์มหาวิทยาลัยชิงหฺวาตั้งแต่ปี 2003 จนถึง 2007 โดยในปี 2007 ได้เข้าร่วมกลุ่มคอมพิวเตอร์วิทัศน์ของสถาบันวิจัยไมโครซอฟท์เอเซียในฐานะนักศึกษาฝึกงานในปีสุดท้าย โดยมีซุน เจี้ยนเป็นอาจารย์ที่ปรึกษา ตั้งแต่ปี 2007 ถึง 2011 เขาเข้าศึกษาระดับปริญญาเอกที่ห้องปฏิบัติการมัลติมีเดีย ของมหาวิทยาลัยภาษาจีนแห่งฮ่องกง โดยได้ศึกษากับอาจารย์ทาง เสี่ยวโอว หลังจากสำเร็จการศึกษาระดับปริญญาเอกในปี 2011 เขาได้ทำงานที่สถาบันวิจัยไมโครซอฟท์เอเชียในตำแหน่งนักวิจัย และในปี 2016 เขาได้เข้าทำงานที่ห้องปฏิบัติการปัญญาประดิษฐ์ของเฟซบุ๊ก ในปี 2024 เขาได้เป็นอาจารย์ในภาควิชาวิศวกรรมไฟฟ้าและวิทยาการคอมพิวเตอร์ของสถาบันเทคโนโลยีแมสซาชูเซตส์
อ้างถึง

↑  "Kaiming He". MIT CSAIL. สืบค้นเมื่อ 2024-03-13.
↑  吴天一 (2023-07-31). AI科学家何恺明将从Facebook回归学界：明年起执教麻省理工学院. The Paper (ภาษาจีน). สืบค้นเมื่อ 2024-03-13.
1 2  德先生 (2019-01-29). "何恺明：从高考状元到CV领域年轻翘楚，靠"去雾算法"成为"CVPR最佳论文"首位华人得主" (ภาษาChinese (China)). 清华大学校友总会. คลังข้อมูลเก่าเก็บจากแหล่งเดิมเมื่อ 2020-06-07. สืบค้นเมื่อ 2020-06-07.
↑  刘克 (2003-06-28). "高考满分：广东9名高考状元回首求学路". 人民网 (ภาษาChinese (China)). คลังข้อมูลเก่าเก็บจากแหล่งเดิมเมื่อ 2020-06-07. สืบค้นเมื่อ 2020-06-07.
↑  信息时报 (2003-06-27). "广东省九个高考状元提前"掀盖头"". 新浪教育 (ภาษาChinese (China)). คลังข้อมูลเก่าเก็บจากแหล่งเดิมเมื่อ 2020-06-07. สืบค้นเมื่อ 2020-06-07.
↑  "Multimedia Laboratory——Alumni". mmlab.ie.cuhk.edu.hk (ภาษาอังกฤษ). คลังข้อมูลเก่าเก็บจากแหล่งเดิมเมื่อ 2020-05-16. สืบค้นเมื่อ 2020-06-07.
↑  "AI科学家何恺明将从Facebook回归学界：明年起执教麻省理工学院". 澎湃新闻. 2023-07-31. สืบค้นเมื่อ 2023-10-17.
พ.ศ. 2457

พุทธศักราช 2457 (นับแบบใหม่) ตรงกับปีคริสต์ศักราช 1914 เป็นปีปกติสุรทินที่วันแรกเป็นวันพฤหัสบดี ตามปฏิทินเกรกอเรียน
ปีขาล ฉศก จุลศักราช 1276 (วันที่ 15 เมษายน เป็นวันเถลิงศก)
ผู้นำ

พระมหากษัตริย์: พระบาทสมเด็จพระมงกุฎเกล้าเจ้าอยู่หัว (23 ตุลาคม พ.ศ. 2453 – 26 พฤศจิกายน พ.ศ. 2468)
เจ้าประเทศราช:
เจ้าผู้ครองนครเชียงใหม่: เจ้าแก้วนวรัฐ (11 พฤศจิกายน พ.ศ. 2454 - 3 มิถุนายน พ.ศ. 2482)
เจ้าผู้ครองนครลำพูน: เจ้าจักรคำขจรศักดิ์ (11 พฤศจิกายน พ.ศ. 2454 - 5 พฤศจิกายน พ.ศ. 2486)
เจ้าผู้ครองนครลำปาง: เจ้าบุญวาทย์วงษ์มานิต (3 มกราคม พ.ศ. 2441 - 5 ตุลาคม พ.ศ. 2465)
เจ้าผู้ครองนครน่าน: พระเจ้าสุริยพงษ์ผริตเดช (21 กุมภาพันธ์ พ.ศ. 2437 - 5 เมษายน พ.ศ. 2461)
เหตุการณ์

1 มกราคม – พระบาทสมเด็จพระมงกุฎเกล้าเจ้าอยู่หัว โปรดเกล้าฯ ให้ตั้งเนติบัณฑิตยสภา
23 กุมภาพันธ์ - สร้างสนามบินดอนเมืองเสร็จสมบูรณ์
27 มีนาคม – ท่าอากาศยานกรุงเทพ เปิดให้บริการเป็นครั้งแรก
1 เมษายน – พระบาทสมเด็จพระมงกุฎเกล้าเจ้าอยู่หัว โปรดเกล้าฯ ให้ตั้งกรมสถิติพยากรณ์ อยู่ภายใต้กระทรวงการคลังมหาสมบัติ โดยมีกรมหมื่นพิทยาลงกรณ์ ทรงดำรงตำแหน่งอธิบดี
30 พฤษภาคม – พระบาทสมเด็จพระมงกุฎเกล้าเจ้าอยู่หัว ทรงไขกุญแจเปิดโรงพยาบาลจุฬาลงกรณ์ ถือเป็นวันเริ่มดำเนินกิจการของโรงพยาบาลจุฬาลงกรณ์ สภากาชาดไทย อย่างเป็นทางการ
28 มิถุนายน – อาร์ชดยุกฟรันซ์ แฟร์ดีนันท์ แห่งออสเตรีย ถูกลอบปลงพระชนม์โดยกัฟรีโล ปรินซีป นักชาตินิยมชาวเซิร์บ ในเหตุการณ์การลอบปลงพระชนม์ที่ซาราเยโว เป็นชนวนให้เกิดสงครามโลกครั้งที่หนึ่ง
28 กรกฎาคม – สงครามโลกครั้งที่หนึ่งอุบัติขึ้นเมื่อออสเตรีย-ฮังการี ประกาศสงครามกับเซอร์เบีย
4 สิงหาคม – สงครามโลกครั้งที่หนึ่ง: สหราชอาณาจักรประกาศสงครามกับเยอรมนี
5 สิงหาคม – สหรัฐอเมริกาติดตั้งไฟสัญญาณจราจรระบบอิเล็กทรอนิกส์ครั้งแรก ในเมืองคลีฟแลนด์ รัฐโอไฮโอ
15 สิงหาคม – คลองปานามาเปิดการจราจรทางน้ำ เป็นเส้นทางลัดระหว่างมหาสมุทรแอตแลนติกกับมหาสมุทรแปซิฟิก
30 กันยายน – พระบาทสมเด็จพระมงกุฎเกล้าเจ้าอยู่หัว โปรดเกล้าฯ ให้เปลี่ยนนามกรมคลองมาเป็นกรมทดน้ำ โดยอยู่ในสังกัดกระทรวงเกษตราธิการ เพื่อดำเนินงานด้านชลประทาน
25 ธันวาคม – การพักรบคริสต์มาส เป็นการการหยุดยิงอย่างไม่เป็นทางการในวงกว้างซึ่งเกิดขึ้นตามแนวรบด้านตะวันตก ในสงครามโลกครั้งที่หนึ่ง
เหตุการณ์ > ไม่ทราบวัน

พระบาทสมเด็จพระมงกุฎเกล้าเจ้าอยู่หัว เสด็จโดยเรือพระที่นั่งมหาจักรี เพื่อทอดพระเนตรการซ้อมรบของราชนาวี ทรงสังเกตเห็นท้องที่ตำบลสัตหีบ จังหวัดชลบุรี เหมาะจะเป็นฐานทัพเรือ ทำให้เกิดฐานทัพเรือสัตหีบในวันที่ 23 ธันวาคม พ.ศ. 2465
พระบาทสมเด็จพระมงกุฎเกล้าเจ้าอยู่หัว โปรดเกล้า ฯ ให้ยกเลิกกฎอัยการศึก พ.ศ. 2450 และประกาศใช้พระราชบัญญัติ กฎอัยการศึก พ.ศ. 2457
โรงพยาบาลจุฬาลงกรณ์เปิดทำการ หลังจากเริ่มก่อสร้างในปี พ.ศ. 2454 โดยใช้ทุนทรัพย์ส่วนพระองค์ของพระบาทสมเด็จพระมงกุฎเกล้าเจ้าอยู่หัว สมทบกับเงินช่วยเหลือจากสภาอุณาโลมแดง
นายชิต บุรทัต ประพันธ์ สามัคคีเภทคำฉันท์
เหตุการณ์ > เหตุการณ์ที่กำลังดำเนินอยู่

สงครามโลกครั้งที่หนึ่ง (พ.ศ. 2457-2461)
วันเกิด

1 เมษายน - ล้อต๊อก นักแสดงตลก และศิลปินแห่งชาติสาขาศิลปะการแสดง (ถึงแก่กรรม 30 เมษายน พ.ศ. 2546)
9 พฤษภาคม - พันเอก (พิเศษ) ถนัด คอมันตร์ อดีตรัฐมนตรีว่าการกระทรวงการต่างประเทศ (ถึงแก่กรรม 3 มีนาคม พ.ศ. 2559)
29 พฤษภาคม - เทนซิง นอร์เกย์ หนึ่งในผู้พิชิตยอดเขาเอเวอร์เรสต์เป็นกลุ่มแรก (ถึงแก่กรรม พ.ศ. 2529)
8 มิถุนายน - เกษมเสาวภา ซัคกาเรีย (สิ้นชีพิตักษัย 29 มกราคม พ.ศ. 2545)
15 กรกฎาคม - พระวรวงศ์เธอ พระองค์เจ้าพีรพงศ์ภาณุเดช (สิ้นพระชนม์ 23 ธันวาคม พ.ศ. 2528)
8 กันยายน - เนื่อง แฝงสีคำ ศิลปินแห่งชาติ สาขาทัศนศิลป์ ประเภทประณีตศิลป์ พ.ศ. 2555 (ถึงแก่กรรม 15 เมษายน พ.ศ. 2558)
11 ตุลาคม - หม่อมเจ้าดวงทิพโชติแจ้งหล้า อาภากร (สิ้นชีพิตักษัย 4 มีนาคม พ.ศ. 2542)
12 ธันวาคม - เจ้าหญิงอเล็กซานดรีน-ลูอีสแห่งเดนมาร์ก (สิ้นพระชนม์ 26 เมษายน พ.ศ. 2505)
28 ธันวาคม - หม่อมหลวงพวงร้อย อภัยวงศ์ ศิลปินแห่งชาติ (ถึงแก่อนิจกรรม 17 สิงหาคม พ.ศ. 2543)
วันถึงแก่กรรม

22 มิถุนายน - พระสัมพันธวงศ์เธอ พระองค์เจ้าพรรณราย (ประสูติ 9 พฤษภาคม พ.ศ. 2381)
28 มิถุนายน – อาร์ชดยุกฟรันซ์ แฟร์ดีนันท์ มกุฎราชกุมารแห่งออสเตรีย–ฮังการี ถูกลอบปลงพระชนม์ (ประสูติ พ.ศ. 2406)
รางวัล > รางวัลโนเบล

สาขาเคมี – Theodore William Richards
สาขาวรรณกรรม – ไม่มีการมอบรางวัล
สาขาสันติภาพ – ไม่มีการมอบรางวัล
สาขาฟิสิกส์ – มากซ์ วอน ลอ
สาขาสรีรวิทยาหรือการแพทย์ – รอแบร์ท บารานือ
19 พฤษภาคม

วันที่ 19 พฤษภาคม เป็นวันที่ 139 ของปี (วันที่ 140 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 226 วันในปีนั้น
เหตุการณ์

พ.ศ. 2192 (ค.ศ. 1649) - รัฐสภาอังกฤษผ่านพระราชบัญญัติสถาปนาเครือจักรภพอังกฤษ อย่างเป็นทางการ
พ.ศ. 2345 (ค.ศ. 1802) - นโปเลียน โบนาปาร์ต สถาปนาเครื่องอิสริยาภรณ์เลฌียงดอเนอร์ (Legion of Honour) อันเป็นเครื่องราชชั้นสูงสุดของฝรั่งเศส
พ.ศ. 2464 (ค.ศ. 1921) - รัฐสภาสหรัฐอเมริกาผ่านรัฐบัญญัติ จำกัดจำนวนคนอพยพย้ายถิ่นเข้าสหรัฐอเมริกา
พ.ศ. 2486 (ค.ศ. 1943) - สงครามโลกครั้งที่ 2: วินสตัน เชอร์ชิลล์ นายกรัฐมนตรีอังกฤษและ แฟรงกลิน ดี. โรสเวลต์ ประธานาธิบดีสหรัฐอเมริกา ได้วางแผนที่จะให้วันที่ 1 พ.ค. ค.ศ. 1944 เป็นวันที่จะยกพลเข้าช่องแคบอังกฤษ (วันดีเดย์นี้ถูกเลื่อนไปมากกว่าหนึ่งเดือนเนื่องจากสภาพอากาศไม่เหมาะสม)
พ.ศ. 2495 (ค.ศ. 1952) - ประเทศญี่ปุ่น มีแชมป์โลกมวยสากลคนแรกเมื่อ โยชิโอะ ชิราอิ ชิงแชมป์โลกรุ่นฟลายเวทชนะคะแนน ดาโด มาริโน ที่ ญี่ปุ่น
พ.ศ. 2507 (ค.ศ. 1964) - สงครามเวียดนาม: กองทัพอากาศของประเทศสหรัฐอเมริกาเริ่ม ปฏิบัติการแยงกี้ทีม (Yankee Team Operation)
พ.ศ. 2514 (ค.ศ. 1971) - สหภาพโซเวียตส่งยานมาร์ส 2 ขึ้นสู่อวกาศ
พ.ศ. 2548 (ค.ศ. 2005) - ภาพยนตร์เรื่อง สตาร์ วอร์ส เอพพิโซด 3: ซิธชำระแค้น ออกฉายรอบปฐมทัศน์
พ.ศ. 2552 (ค.ศ. 2009) - กำเนิดสโมสรฟุตบอล แอร์เบ ไลพ์ซิจ แห่งเยอรมัน (ในเครือกระทิงแดง)
พ.ศ. 2553 (ค.ศ. 2010) - การสลายการชุมนุมของกลุ่ม นปช. บริเวณแยกราชประสงค์ มีผู้เสียชีวิต 6 คน  แกนนำ นปช. ประกาศยุติการชุมนุมในปีนั้น
พ.ศ. 2561 (ค.ศ. 2018) - เจ้าชายเฮนรี ดยุกแห่งซัสเซกซ์ ทรงเสกสมรสกับเมแกน ดัชเชสแห่งซัสเซกซ์ (พระนามก่อนเสกสมรส เมแกน มาร์เกิล) และทรงได้รับพระราชทานบรรดาศักดิ์ ดัชเชสแห่งซัสเซกซ์ จากสมเด็จพระราชินีนาถเอลิซาเบธที่ 2